ફાયરબ્રિગેડનાં સૂત્રો પાસેથી મળતી માહિતી મુજબ ગુરુકુળ વિસ્તારમાં આવેલા ગ્વાલિયા સ્વીટની ગલીમાં રાજહંસ નામના ત્રણ માળના ફલેટ આવેલા છે. આ ફ્લેટમાં બ્રિજમોહન રાજપાલ, તેની પત્ની, બ્રિજમોહનના પુત્ર નીરલ રાજપાલ (ઉં.વ. ૪૧), તેની પત્ની પલ્લવી રાજપાલ (ઉ.વ.૩૮) અને પુત્રી અરાઇના રાજપાલ (ઉ.વ.૫) અને ઘરઘાટી બહેન રહેતા હતા. ગત રાત્રે તેઓ જમી-પરવારીને સૂઈ ગયા હતા. દરમિયાનમાં વહેલી સવારે ગ્રાઉન્ડફલોરના ઇલેક્ટ્રીક બોર્ડમાં અચાનક આગ લાગી હતી, જોતજોતામાં આગ નીચેના ભાગેથી ઉપરના માળ સુધી પહોંચી હતી.